laion/Wikipedia-Exotic huggingface dataset:
סנדר לוין

סנדר מרטין "סנדי" לוין (בשם מלא באנגלית: Sander Martin "Sandy" Levin; נולד ב-6 בספטמבר 1931) הוא פוליטיקאי יהודי-אמריקאי, שכיהן כחבר בית הנבחרים של ארצות הברית מטעם מדינת מישיגן משנת 1983. חבר המפלגה הדמוקרטית. אחיו הבוגר של הסנאטור קארל לוין. לוין נולד בדטרויט. הוא סיים את תיכון סנטרל בדטרויט, קיבל תואר ראשון מאוניברסיטת שיקגו ב-1952, תואר שני ביחסים בינלאומיים מאוניברסיטת קולומביה ב-1954 ותואר LLB במשפטים מבית ספר למשפטים של אוניברסיטת הרווארד ב-1957. אחרי שעשה התמחות במשפטים, הוא כיהן בסנאט המדינתי של מישיגן בין 1965–1970 והיה בתפקיד מנהיג המיעוט בסנאט (המדינתי) בין 1969–1970. נכשל בניסיונו להיבחר לתפקיד מושל מישיגן ב-1970 ו-1974 והיה חבר בבית ספר קנדי לפוליטיקה באוניברסיטת הרווארד ב-1975. הוא היה עוזר אדמיניסטרטיבי של הסוכנות האמריקנית לפיתוח בינלאומי (USAID), ארגון פדרלי ממשלתי האחראי לרוב סיוע החוץ הלא-צבאי, בין 1977–1981. ב-1982, חבר הקונגרס מהמחוז ה-18, ג'ים בלצ'רד, לא רץ לכהונתו החמישית, כשבמקום הוא עשה מרוץ מוצלח למשרת המושל. לוין ניצח בפריימריס של המפלגה הדמוקרטית למחוז זה, אשר מוספר מחדש כמחוז ה-17 כתוצאה מהגדרה מחדש של מחוזות (המחוז שוב הוגדר מחדש ב-1993 כמחוז ה-12). הוא נבחר בקלות בנובמבר ונבחר מאז מחדש 11 פעמים. הוא עמד מול יריב רפובליקני רציני רק שלוש פעמים. ב-1992 ו-1994, לוין הצליח בקושי להביס את איש העסקים ויוצא מלחמת וייטנאם ג'ון פאפאג'ורג' אחרי שהמחוז שלו קלט את מחוז אוקלנד הנוטה לכיוון הרפובליקנים באופן בולט בתיחום מחדש של מחוזות. ב-2000, איש העסקים ברט ברון השיג את התמיכה הרשמית של הגוף שנקרא עובדי המכוניות המאוחדים. לוין נבחר בפעם השנים עשר ב-2006 עם 70% מהקולות. לוין מכהן בוועדה לענייני מיסים ("Ways and Means") של בית הנבחרים, ועם השעייתו של ראש הוועדה צ'ארלי רנגל בשל בעיות אתיקה בתחילת 2010 הוא עומד בראשה. עם כינוס הקונגרס ה-116 של ארצות הברית עזב את בית הנבחרים והוחלף בבנו אנדי לוין. לוין בא ממשפחה בולטת בפוליטיקה של מישיגן. הדוד שלו, תיאדור, היה שופט פדרלי. הבן דוד שלו מדרגה ראשונה, צ'ארלס, היה שופט בבית המשפט העליון של מישיגן, אחרי שכיהן כשופט בבית המשפט לערעורים של מישיגן. בן דודו מדרגה ראשונה, ג'וזף לוין, היה מועמד לבית הנבחרים של ארצות הברית. הבן שלו, אנדי לוין, היה מועמד מטעם הדמוקרטים ב-2006 לסנאט המדינתי של מישיגן במחוז ה-13 של הסנאט של מישיגן, כשהוא מפסיד במרוץ צמוד לג'ון פאפאג'ורג'. לסנדר לוין ואשתו, ויקי, שנפטרה ב 2008, ארבעה ילדים ושבעה נכדים. ב 2012 התחתן עם פמלה קול. מדיה וקבצים בנושא סנדר לוין בוויקישיתוף סנדר לוין, ברשת החברתית פייסבוק סנדר לוין, ברשת החברתית אקס (טוויטר) סנדר לוין, סרטונים בערוץ היוטיוב חבר בית הנבחרים סנדר לוין באתר בית הנבחרים סנדר לוין, באתר המדריך הביוגרפי של הקונגרס של ארצות הברית (באנגלית) מאמרים אם יאפשרו להם, פלורידה ומישגן יוכלו להטות את לשון המאזניים של המינויי הדמוקרטי סנדר לוין ואחיו קרל לוין, הנציגים של מישיגן, מגיבים לסוגיית הפריימריס של 2008, CNN איגוד הסחר הקוריאני (KCTU) נפגש עם חבר הקונגרס סנדר לוין לוין קורא לפרסום של דו"ח המרכז לבקרת מחלות ומניעתן (CDC)(הקישור אינו פעיל) מהעיתונות הישראלית בלקסטון מתחכמת: מצאה דרך להימנע מתשלום מס על 3.7 מיליארד דולר אתר בנק דיסקונט.
אהוד בן טובים

אהוד בן טובים (נולד ב-12 באוגוסט 1952) הוא כדורגלן עבר ישראלי ששיחק בעמדת החלוץ ומזוהה בעיקר עם בני יהודה תל אביב, שם שיחק רוב הקריירה שלו. בן טובים נחשב בעיני רבים לאחד מגדולי שחקני הקבוצה בהיסטוריה ונבחר לחבר בהיכל התהילה של הכדורגל הישראלי. בן טובים הוא מלך שערי בני יהודה בכל הזמנים, וזכה עימה בגביע המדינה בעונת 1980/1981, לאחר שהבקיע את הפנדל המכריע בדו-קרב פנדלים. במשך הקריירה שלו הוא הבקיע 91 שערים ב-350 משחקים בליגה הבכירה, ובסך הכל כבש במדי הקבוצה 166 שערי ליגה ו-12 שערים בגביע המדינה. לבן טובים שתי הופעות בינלאומיות במדי נבחרת ישראל. בשנת 1978 הושאל לקבוצת אוקלנד סטומפרס (Stompers) מליגת ה-NASL האמריקאית, במדיה שיחק משחק אחד. בשנת 1979 היה בן טובים על סף מעבר לבית"ר ירושלים, אך לאחר מחאות רבות מצד אוהדי בני יהודה חזר לבסוף לשחק בבני יהודה. בן טובים אף הפך למאמן הקבוצה לזמן קצר, אך כשנתעורר החשש שהקבוצה תרד ליגה החליטו פרנסיה להחזירו למגרש, בו הצטיין, ולהביא את גיורא שפיגל להחליפו בעמדת המאמן. הקריירה של בן טובים דעכה לבסוף וההתקשרות בינו לבין בני יהודה נסתיימה בצליל צורם על רקע סכסוכי שכר בינו לבין הנהלת הקבוצה. בעונתו האחרונה בקריירה שיחק בהפועל ראשון לציון. לאחר פרישתו מהכדורגל היה במשך 16 שנים בעל קו חלוקה של העיתון ידיעות אחרונות והרוויח בכך לדבריו יותר כסף מאשר בכדורגל. בשנת 2009 נבחר כחבר היכל התהילה של הכדורגל הישראלי. אהוד בן טובים, באתר ההתאחדות לכדורגל בישראל אהוד בן טובים, באתר Transfermarkt אהוד בן טובים, באתר National Football Teams אהוד בן טובים, באתר FootballDatabase.eu Israel - All-Time Topscorers, אתר rsssf North American Soccer League Players הבלתי חשובים: המלך חוזר לשכונה - פרק 6, סרטון באתר יוטיוב (אורך: 28:42) ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
לוינסקי

לוינסקי הוא שם משפחה יהודי ממוצא אירופאי. פירושו "בנו של לוי", "משבט לוי" או גרסה אירופית לשם "לוי". פירוש אחר לשם זה הוא "בנו של אריה" (ברוסית: לב = אריה). האם התכוונתם ל... אלחנן ליב לוינסקי – סופר ומוציא לאור ציוני. על שמו: רחוב לוינסקי – רחוב מסחרי ושוק בדרום תל אביב מכללת לוינסקי לחינוך – מכללה אקדמית להכשרת מורים בתל אביב יום-טוב לוינסקי – ד"ר להיסטוריה ומדעי המזרח, חוקר פולקלור יהודי ועורך ומו"ל המאסף ספר המועדים מוניקה לווינסקי – אמריקאית שהתפרסמה בעקבות פרשת סקס עם נשיא ארצות הברית ביל קלינטון פרשת מוניקה לווינסקי – כינויה של הפרשה בה היה מעורב הנשיא קלינטון עם מוניקה לווינסקי אריך פון מאנשטיין (נולד בשם פריץ אריך לווינסקי) - מפקד בכיר בוורמאכט
יצחק בן יצחק

יצחק בן יצחק (נולד ב-1948 בלוב) הוא שופט כדורגל ישראלי לשעבר ושוטר לשעבר. בן יצחק גדל בשיכון עמידר בבת ים, וכמו רבים מנערי השכונה הצטרף לקבוצת הנערים של הפועל תל אביב תחת הדרכתו של המאמן רחביה רוזנבוים. בהמשך עבר לשחק בקבוצת הפועל בת ים וכששמע שנפתח קורס שופטי כדורגל, החליט שזה מה שהוא רוצה לעשות. לאורך השנים היה מזוהה כאוהד של קבוצת הפועל תל אביב, אולם לטענתו "תמיד הייתי אובייקטיבי ושלם עם עצמי. כשעליתי למגרש חשבתי רק על ההצלחה שלי. יש כאלה שחושבים שהחמרתי עם הפועל, ויש כאלה שכעסו שלא שרקתי מספיק לטובתם". בן יצחק שפט לראשונה בליגה הבכירה בשנת 1971, ובעקבות הצלחותיו מונה בשנת 1983 לשופט בינלאומי. בין המשחקים החשובים בהם שפט ניתן למנות 3 גמרי גביע המדינה בכדורגל (בשנים 1985, 1993 ו-1996), משחק בין נבחרת פולין לבין נבחרת ברית המועצות על אדמת פולין וכן טורניר אליפות העולם לנוער בקנדה ב-1987. בן יצחק פרש משיפוט בשנת 1997. באופן סמלי העביר את המשרוקית, סמל הסטטוס של השופט, במשחקו האחרון בתפקיד לבנו, רמי בן יצחק, שהיה קוון באותו משחק. מלבד פועלו כשופט כדורגל, עסק בן יצחק בחיי היום-יום כשוטר. בן יצחק החל חניכתו במשטרת ישראל בעודו בן 14 בלבד וברבות הימים פרש בדרגת רנ"ג (רב-נגד). עירד צפריר, יצחק בן יצחק: "למי יצעקו 'השופט בן זונה'? לרובוט? לבמאי טלוויזיה?", באתר הארץ, 7 במרץ 2019 ערך זה הוא קצרמר בנושא כדורגל ישראלי. אתם מוזמנים לתרום לוויקיפדיה ולהרחיב אותו.
מסינה (כדורגל)

פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא הלוגו, בין השאר, לא מעודכן. מסינה (באיטלקית: Football Club Messina Peloro) היא קבוצת כדורגל איטלקית מהעיר מסינה. הקבוצה משחקת בדרך כלל בחולצה בצבעים אדום וצהוב. הקבוצה הוקמה בשנת 1900. נכון לעונת 2020/2021 הקבוצה משחקת בליגה האיטלקית הרביעית. מרקו סטורארי סלבטורה סקילאצ'י ונסן קנדלה מדיה וקבצים בנושא מסינה בוויקישיתוף אתר האינטרנט הרשמי של מסינה מסינה, ברשת החברתית פייסבוק מסינה, ברשת החברתית אקס (טוויטר) מסינה, ברשת החברתית אינסטגרם מסינה, ברשת החברתית טיקטוק מסינה, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu ערך זה הוא קצרמר בנושא כדורגל איטלקי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
נטיית ציר הסיבוב

נטיית ציר סיבוב של גוף אסטרונומי היא הזווית שבין האנך למישור המכיל את מסלולו של אותו גוף לציר הסיבוב העצמי שלו. נטיית ציר הסיבוב של כוכבי לכת מבטאת את הזווית שבין האנך למישור המילקה אל הקוטב הגאוגרפי הצפוני של אותו כוכב לכת. ציר הסיבוב של כדור הארץ נטוי בזווית של 66.5 מעלות יחסית למישור המילקה (או נטייה של 23.5 מעלות בין ציר הסיבוב לניצב על מישור המילקה). משערים[דרושה הבהרה] שהנטייה הנוכחית של ציר הסיבוב נוצרה באירוע התנגשות עצום אשר יצר את הירח לפני כ-4 מיליארד שנים. ככל הנראה, בתקופת ההפצצה הכבדה המאוחרת. מכיוון שציר הסיבוב של כדור הארץ אינו ניצב בדיוק למישור המילקה, אנו חווים את עונות השנה; כאשר כדור הארץ נע סביב השמש, גובה מסלולה בשמיים משתנה וכך גם מידת החום אותה אנו מרגישים. זווית הנטייה של ציר סיבוב כדור הארץ משתנה מעט, במחזוריות של 41,000 שנים בין 22 מעלות לבין 24.5. כיום ובאלפי השנים הקרובות, צידו הצפוני של ציר הסיבוב של כדור הארץ מכוון לעבר הכוכב פולריס (הידוע בכינוי כוכב הצפון) שבקבוצת הדובה הקטנה. בגלל תופעת הנקיפה, הכיוון אליו מצביע ציר הסיבוב משתנה ובעוד כ-13,000 שנים יצביע בכיוון הכוכב וגה שבקבוצת הכוכבים נבל. השינוי המחזורי בזווית כדור הארץ גורם לשינויי אקלים שונים במחזורים של עשרות אלפי שנים. שינוי הזווית הוא אחד הגורמים האפשריים לתהליך התפשטות ונסיגת המדבר באזור הסהרה. מחקר שפורסם בבטאון Geophysical Research Letters הצביע על כך ששאיבת מי התהום השפיע על הנטייה בשיעור של כ-80 ס"מ. לפי השערת הערפילית, גם יתר כוכבי הלכת במערכת השמש שינו את נטייתם מן האנך למישור המלקה. הבולט מכולם הוא אורנוס הנוטה בזווית של 98 מעלות ולמעשה "מתגלגל" לאורך מסלולו. נטיית ציר הסיבוב של ירחים נמדדת ביחס למישור הניצב לציר הסיבוב של כוכב הלכת אותו הם מקיפים. להלן טבלה המסכמת את נטיית הציר של מספר גופים בולטים: Robin M. Canup and Erik Asphaug (2001). "Origin of the Moon in a giant impact near the end of the Earth's formation". Nature 412, 708-712. Orbit - Earth's Extraordinary Journey, BBC 2013 Kevin White and David J. Mattingly (2006). "Ancient Lakes of the Sahara" 94 (1). American Scientist. pp. 58–65. ניב ליליאן‏, נטיית ציר כדור הארץ השתנתה ולא תנחשו את הסיבה, באתר וואלה, 18 ביולי 2023
מחזור

האם התכוונתם ל... מיחזור – שימוש חוזר בפסולת מחזור מטוני – מחזור של 19 שנה שמתוכן 7 מעוברות מחזור תפילה – נוסח התפילה היהודי לחגים פיזיולוגיה המחזור החודשי – שורה של שינויים פיזיולוגיים המתרחשים בגופן של נשים פוריות וסת – השלת רירית הרחם; אחד השלבים במחזור החודשי מחזור הדם מחזור החמצן בגוף מחזור חיים – תקופת היצירה של אורגניזם דרך רבייה ולהזדקנות ומוות מחזור התא – סדרת האירועים המתרחשים במהלך חייו של התא אקולוגיה מחזור ביוגיאוכימי מחזור המים – תנועת המים בתוך האטמוספירה של כדור הארץ מחזור החנקן – מסלול ביולוגי שעובר החנקן דרכו נקלט בצמחים, בבעלי חיים ובקרקע מחזורי מילנקוביץ' – אוסף של שינויים מחזוריים בתנועת כדור הארץ, אשר לפי התיאוריה ממלאים תפקיד משמעותי בקביעת דפוסי האקלים ועידני הקרח מחזור זרעים – שיטה חקלאית שבהּ מחליפים באופן מחזור גידולים חקלאיים ממשפחות בוטניות שונות מדעים מדויקים "מחזור השמש", "מחזור הירח" - ראו מערכת השמש מחזור (כימיה) – שורה בטבלה המחזורית מחזור (פיזיקה) – קבוע שלאחריו המערכת חוזרת למצבה ההתחלתי פונקציה מחזורית – פונקציה שערכיה חוזרים על עצמם לאחר מחזור מסוים מחזור (ציקלוס) – סוג של תמורה במתמטיקה מחזור הידרותרמי – מונח בגאולוגיה - זרימה מחזורית של מים חמים כלכלה מחזור (כלכלה) – היקף פעילותו הכספי של גוף עסקי מחזור (מטבע) – היקף שווי מטבע רשמי הנמצא בשימוש בזמן נתון ובכלכלה נתונה מסלול הכשרה או תוכנית למידה מחזור (לימודים) – קבוצת תלמידים בבית ספר מסוים או בתוכנית הכשרה מסוימת, המסיימת לימודיה בשנה מסוימת תמונת מחזור – אמצעי לבוגרי תיעוד מחזור לימודים ספר מחזור – אמצעי לבוגרי תיעוד מחזור לימודים וחוויות מהלימודים פגישת מחזור – פגישה לצורך חברתי-נוסטלגי של בוגרי תוכנית לימודים תרבות מחזור שירים – צורה ספרותית מחזור שירים (מוזיקה) (אנ') – צורה מוזיקלית מחזור הוולגטה – ספר מיתולוגיה בריטי עתיק מחזור העולם – ספר מיתולוגיה נורדי עתיק מחזוריות סיבוב (פירושונים)
דג'ודג'

פארק הציפורים הלאומי של דג'ודג' (בצרפתית: Parc national des oiseaux du Djoudj) הוא פארק לאומי בצפון-מערב סנגל השוכן על הגדה הדרום-מזרחית של נהר סנגל ובתחומי הדלתה שלו, כ-60 ק"מ צפונית-מערבית לעיר סן-לואי. הפארק שוכן לאורך נתיבי נדידת הציפורים באפריקה המערבית ונחשב לאזור קינון חשוב ולביתם של כשלושה מיליון עופות ימיים. בשנת 1981 הוכר המקום כאתר מורשת עולמית. הפארק הוקם ב-14 באפריל 1971 במקום בו שכנה שמורת טבע שהוכרזה ב-1962, והורחב ב-1975 לשטחו הנוכחי המשתרע על פני 16,000 הקטאר. הפארק שוכן באגן רחב ידיים בגבהים הנעים בין גובה פני הים ל-20 מטר, בין ערוץ הנהר העיקרי בצפון לבין ערוצי דג'ודג' באיו (Djoudj bayou) וגורום (Gorom) מדרום. בתחומי הפארק ערוצי מים, בריכות ואגמים רבים וכן אגם גדול המכסה כרבע משטחו. דלתת הסנגל חשופה להצפות ומערכת של מחסומים מלאכותיים מאפשרת את שימור המים המתוקים בתחומי האגן משך תקופות ארוכות יחסית, דבר המועיל לעופות הימיים החיים במקום. האקלים בפארק הוא אקלים אופייני לסאהל המצטיין בעונה יבשה ובעונה גשומה שבמהלכה יורדים במקום משקעים בהיקף שנתי ממוצע של 300 מ"מ. עם זאת בשנים האחרונות נצפה צמצום ממשי בכמות המשקעים השנתית, המגיעה לעיתים לחמישית בלבד מהממוצע. הצמחייה במקום אופיינית לאקלים ולכמות המשקעים, וסוואנת הסאהל נשלטת על ידי שיחים ומספר סוגים של שיטה ואשל. בעונה הגשומה אוכלוסייה גדולה של סוף ונימפאה מתפשטת באזורים המוצפים. הכרזת הפארק נעשתה בעיקר על מנת להעניק הגנה לאוכלוסיית הציפורים המפותחת שבו, הכוללת כשלושה מיליון עופות ימיים המתגוררים דרך קבע במקום, ובין אלה אלפי פלמינגואים ושקנאים ומספר מינים של ברווזים, אווזים וקורמורנים; ובשל חשיבותו כנקודת עצירה לעופות נודדים להם הוא משמש כמקור מים ראשון לאחר מעוף של כ-200 ק"מ מעל מדבר סהרה. בכל שנה בין ספטמבר לאפריל, חולפים במקום כשלושה מיליון עופות נודדים. היונקים במקום כוללים את חזיר היבלות המצוי, את תחש הנהרות האפריקני ומספר מיני צבאים, וכן חיה בפארק אוכלוסייה של תניניים. קורמורנים בפארק מדיה וקבצים בנושא דג'ודג' בוויקישיתוף המקום באתר World Database on Protected Areas
חושים (דמות מקראית)

חוּשִׁים בֶּן דָּן הוא דמות מקראית, בנו היחיד של דן, בן יעקב. בתורה הוא מוזכר ”וּבְנֵי דָן חֻשִׁים” (ספר בראשית, פרק מ"ו, פסוק כ"ג). בתלמוד הובאו סיבות שונות מדוע נכתב בלשון רבים "ובני". בפרשת פינחס הוא מוזכר בשם "שוחם". מסופר במדרש שבזמן העימות בין יוסף שליט מצרים ואחיו שלא הכירוהו, נתן יהודה צעקה שנשמעה עד ארץ ישראל וחושים ששמע את הצעקה הצטרף לעזרתם של בני יעקב. עוד מסופר כי בעת קבורתו של יעקב אבינו בא עשיו אחיו וערער על הזכות לקבור את יעקב במערת המכפלה, בעוד שאר בני יעקב טורחים בחיפוש שטר הקנין בו מכר עשיו את חלקו במערה ליעקב, ניגש חושים בן דן, שהיה כבד שמיעה, ולא הבין על מה המהומה ומדוע מתעכבת קבורת יעקב והוא מוטל בבזיון, וערף את ראשו של עשיו: ”חושים, בריה דדן, תמן הוה, ויקירן ליה אודניה. אמר להו 'מאי האי?', ואמרו ליה 'קא מעכב האי עד דאתי נפתלי מארעא דמצרים'. אמר להו 'ועד דאתי נפתלי מארעא דמצרים יהא אבי אבא מוטל בבזיון?!', שקל קולפא, מחייה ארישיה” (תלמוד בבלי, מסכת סוטה, דף י"ג, עמוד א'.). מבני בניו הידועים אנו מוצאים את אהליאב בן אחיסמך שיחד עם בצלאל בן אורי בן חור הקימו את המשכן, וכן את שמשון הגיבור שהיה משבט דן. ספר במדבר, פרק כ"ו, פסוק מ"ב בראשית רבה, צג, ז
אולדהאם אתלטיק

מועדון הכדורגל אולדהאם אתלטיק (באנגלית: Oldham Athletic A.F.C) היא קבוצת כדורגל אנגלית המייצגת את העיר אולדהאם, עיר במטרופולין של מנצ'סטר. מגרשה הביתי הוא אצטדיון באונדרי פארק שממוקם ברויטון שהיא פרבר של אולדהאם. נכון לעונת 2022/2023, משחקת הקבוצה בנשיונל ליג אשר נחשבת לליגה החמישית בחשיבותה. מאמן אולדהאם אתלטיק כיום הוא דין הולדן האנגלי, שגם שיחק בשורותיה. המועדון הוקם בשנת 1895 F.C בשם פיין וילה, וארבע שנים לאחר מכן שונה השם לאולדהאם אתלטיק. תחילה שיחק המועדון בליגה המחוזית של מנצ'סטר ורק בשנת 1907 הצטרף לליגת הכדורגל המקצוענית האנגלית. בעונת 1907/08 שיחק המועדון בליגת המשנה. בשנת 1910 העפילה אולדהאם לראשונה בתולדותיה לליגה הבכירה ובשנת 1915 סיימה במקום הגבוה ביותר בתולדותיה - במקום השני אחרי אברטון שזכתה באליפות. בסיום אותה עונה הופסקה הליגה עקב מלחמת העולם הראשונה ולאחר חידושה המשיכה לשחק בליגה הבכירה עד שבשנת 1923 ירדה לליגת המשנה לאחריו לא זכתה לשחק בליגת העל עד 1992. בשנת 1991 חזרה הקבוצה לליגה הבכירה באנגליה אחרי 68 שנות היעדרות, הקבוצה שרדה שנתיים וירדה בתום העונה השלישית לליגת המשנה, שלוש שנים מאוחר יותר נשרה לליגה השלישית. בשנת 2003 היה המועדון בסכנת התפרקות אך נקנה על ידי משקיע אמריקאי אשר הקים את חברת Oldham Athletic (2004) Association Football Club Ltd. הישגה הגדול ביותר היה העפלה לגמר גביע ה-FA בשנת 1990, שם הפסידה לנוטינגהאם פורסט בתוצאה 0–1. בסיום עונת 2017–2018 נשרה אולדהאם לפוטבול ליג השנייה, הליגה הרביעית, אחרי 21 שנים ברציפות בליגה השלישית, תוך קשיים כלכליים שהביאו את המועדון לסף פירוק. אולדהאם נשרה בעקבות תיקו 2–2 במחזור האחרון מול נורת'האמפטון טאון, כאשר הקבוצה הייתה תלויה רק בעצמה וניצחון היה משאיר את הקבוצה בליגה השלישית. הבעיות הכלכליות נמשכו, ובעונת 2019/2020, אותה סיימה אולדהאם במקום ה-19 מתוך 24 קבוצות, עמדה הקבוצה בפני עונש הפחתת 12 נקודות ממאזנה בשל אי תשלום חובותיה. בשנת 2022 נפרדה הקבוצה מהפוטבול ליג וירדה לליגת הנשיונל ליג הליגה החמישית. בכך הפכה אולדהאם לקבוצה האנגלית הראשונה איי פעם ששיחקה בעברה בפרמייר ליג (מאז נוסדה במתכונתה הנוכחית ב-1992) שנפרדת מהפוטבול ליג ויורדת לנשיונל ליג - הליגה החמישית. נכון ל-28 בפברואר 2023 מדיה וקבצים בנושא אולדהאם אתלטיק בוויקישיתוף אתר האינטרנט הרשמי של אולדהאם אתלטיק אולדהאם אתלטיק, ברשת החברתית פייסבוק אולדהאם אתלטיק, ברשת החברתית אקס (טוויטר) אולדהאם אתלטיק, ברשת החברתית אינסטגרם אולדהאם אתלטיק, סרטונים בערוץ היוטיוב פרופיל, באתר Transfermarkt פרופיל, באתר Soccerway פרופיל, באתר FootballDatabase.eu Oldham Athletic: League Two club's administration case adjourned, BBC Sport. 6 March 2020 מיכאל יוכין, ‏סקולס, קיואל, הסוף: אולדהאם בליגה החמישית, באתר ONE‏, 30 באפריל 2022
מספר סמית

מספר סמית בבסיס ספירה מסוים, הוא מספר שסכום הספרות שלו שווה לסכום הספרות של גורמיו הראשוניים. (במקרה שיש גורמים בחזקות יש לכתוב את הגורם כמה פעמים שצריך). לדוגמה, 202, בבסיס דצימלי, הוא מספר סמית, מכיוון ש- 2 + 0 + 2 = 4 {\displaystyle 2+0+2=4} , והפירוק לגורמים שלו הוא 101 × 2 {\displaystyle 101\times 2} וגם- 1 + 0 + 1 + 2 = 4 {\displaystyle 1+0+1+2=4} . מספרים ראשוניים לא נחשבים למספרי סמית מכיוון שזה ברור מאליו שיקיימו תכונה זאת. בבסיס עשר, מספרי סמית הראשונים הם: 4 , 22 , 27 , 58 , 85 , 94 , 121 , 166 , 202 , 265 , 274 , 319 , 346 , 355 , 378 , 382 , 391 , 438 , 454 , 483 , 517 , 526 , 535 , 562 , 576 , 588 , 627 , 634 , {\displaystyle 4,22,27,58,85,94,121,166,202,265,274,319,346,355,378,382,391,438,454,483,517,526,535,562,576,588,627,634,} 636 , 645 , 648 , 654 , 663 , 666 , 690 , 706 , 728 , 729 , 762 , 778 , 825 , 852 , 861 , 895 , 913 , 915 , 922 , 958 , 985 , 1086... {\displaystyle 636,645,648,654,663,666,690,706,728,729,762,778,825,852,861,895,913,915,922,958,985,1086...} W.L. McDaniel הוכיח בשנת 1987 שיש אינסוף מספרי סמית. ישנם 29,928 מספרי סמית הקטנים ממיליון. ישנם אינסוף מספרי סמית פלינדרומים. מספרי סמית עוקבים (לדוגמה 728 ו-729, 2,964 ו-2,965) נקראים מספרי סמית אחים. לא ידוע כמה מספרי סמית אחים יש. אלברט וילנסקי נתן להם את שמם, על שמו של גיסו, הארולד סמית, כיוון ששם לב שמספר הטלפון שלו (4937775) עונה להגדרה. מספר סמית המוכר הגדול ביותר הוא: ( 10 3 , 914 , 241 − 10 1031 ) × ( 1 + 10 2 , 297 × 3 + 10 4 , 594 ) 1 , 476 {\displaystyle (10^{3,914,241}-10^{1031})\times (1+10^{2,297}\times 3+10^{4,594})^{1,476}} מספר סמית, באתר MathWorld (באנגלית) סדרת מספרי סמית באתר OEIS – האנציקלופדיה המקוונת לסדרות של מספרים שלמים ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
משה קלמר

משה קֶלְמֶר (1 בנובמבר 1901 – 11 בספטמבר 1970) היה חבר הכנסת מטעם המפד"ל. קלמר נולד בז'יכלין שבפולין ליעקב ולחנה בת יצחק אברך ריסטער. למד בישיבה ובנעוריו הצטרף לארגון צעירי מזרחי בעיירתו. בשנת 1921 עלה לארץ ישראל, למד בבית המדרש למורים של המזרחי בירושלים וסיים לימודי משפטים באוניברסיטה העברית בירושלים. קלמר נמנה בין מייסדי "הפועל המזרחי" ובשנת 1926 נבחר למזכיר הסניף המקומי. במסגרת פעילותו התנועתית הקים קלמר את חברות השיכון "הבונה" (1937) ו"משכנות" (1938) ושימש יו"ר מועצות המנהלים של שתי החברות. לאחר איחודן לחברת משהב היה ליו"ר ההנהלה שלה. כמו כן הוא הקים את "בנק אדנים למשכנתאות" ושימש יו"ר מועצת המנהלים של הבנק. בשנת 1949 נבחר קלמר לכנסת הראשונה, אך התפטר ממנה כעבור שבועות ספורים, כדי לפנות מקום לנציג אגודת ישראל שטענה שקופחה לאור תוצאות הבחירות. לאחר מכן הוא נבחר לכנסת השנייה מטעם הפועל המזרחי ולכנסת השלישית מטעם חזית דתית לאומית, רשימה משותפת למזרחי ולפועל המזרחי, וכיהן בכנסת בשנים 1951–1959. לקראת הבחירות לכנסת הרביעית החליטו בהנהלת מפד"ל לרענן את הרשימה והוציאו את הרב מרדכי נורוק, את אהרן-יעקב גרינברג ואת קלמר מהרשימה. שני הראשונים הושבו לרשימה בלחצם של הרב יהודה לייב פישמן מימון וזרח ורהפטיג, וקלמר היה היחיד מחברי הכנסת השלישית שהושאר מחוץ לכנסת הרביעית, למרות איום חבריו מהפועל המזרחי שהם ירוצו ברשימה נפרדת אם קלמר לא ייכלל ברשימה. קלמר הוצב במקום ה־14 ברשימה, שנחשב ללא־ריאלי., ולא נבחר לכנסת לאחר שהרשימה קיבלה 12 מושבים. בבחירות לכנסת החמישית ב־1961 הוצב בשנית במקום ה־14. הרשימה קיבלה שוב 12 מושבים, וקלמר שוב לא נבחר. באפריל 1963, בעקבות פטירת מרדכי נורוק ואהרן-יעקב גרינברג נכנס קלמר כחבר הכנסת החמישית.. בבחירות לכנסת השישית ב־1965 הוצב קלמר פעם נוספת במקום ה־14 ולא נבחר לכנסת. ביולי 1963 קיבל קלמר תואר בוגר למשפטים, ובפבואר 1966 הוסמך כעורך דין. בשנת 1953 היה מבין אלו שזכו לביקורת מצד מלכיאל גרינוולד, אשר לאחר מכן פרסם התנצלות וכתב שדבריו נגדו היו חסרי כל יסוד. אשתו הייתה טובה בת מנחם מאיר רוזנבוים ולזוג היו שלושה ילדים. על שם קלמר נקראו רחובות בשכונת קריית שמואל בחיפה ובשכונת יד אליהו בתל אביב. ש. דניאל, בעול העשייה – משה קלמר ופעלו, 1976. משה קלמר, באתר הכנסת משה קלמר, באתר כנסת פתוחה יואל מרכוס, המאבק אצל הדתיים, דבר, 24 באוגוסט 1959 רשימת המועמדים לכנסת הרביעית, ילקוט הפרסומים 704, עמ' 43, ט"ז בתשרי תש"ך 18 באוקטובר 1959 הדתיים יחליפו שני חברי כנסת, דבר, 6 באוגוסט 1959 רשימת המועמדים לכנסת החמישים, ילקוט הפרסומים 863, עמ' 1798, י"ז באב תשכ"א 30 ביולי 1961 י. ר., מת סגן יו"ר הכנסת א. י. גרינברג, הארץ, 3 באפריל 1963 רשימת המועמדים לכנסת השישית, ילקוט הפרסומים 1222, עמ' 116, כ"T בתשרי תשכ"ו 17 באוקטובר 1965 ברכות (מודעה), הצופה, 8 ביולי 1963 ברכות (מודעה), הצופה, 28 בפברואר 1966 מלכיאל גרינוולד, גילוי-דעת, דבר, 16 בדצמבר 1953 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
ד"ר קווין, רופאה במערב

ד"ר קווין, רופאה במערב (באנגלית: Dr. Quinn, Medicine Woman) היא סדרת דרמה טלוויזיונית אמריקאית אשר שודרה ברשת CBS בארצות הברית מ-1 בינואר 1993 ועד ל-16 במאי 1998. בישראל הסדרה שודרה בערוץ 2. הסדרה מתחילה בשנת 1867 ומתמקדת ברופאה מבוסטון, מסצ'וסטס בשם מיקלה קווין (אותה מגלמת ג'יין סימור). אחרי מות אביה, ד"ר קווין עוברת לעיירה קטנה בקולורדו בשם קולורדו ספרינגס על מנת לעסוק ברפואה. היא מתיידדת עם סאלי (אותו מגלם ג'ו לנדאו), המקורב לאינדיאנים, ונעזרת במיילדת והשותפה שלה במרפאה, שרלוט קופר (אותה מגלמת דיאן לאד). בהמשך, נחש ארסי מכיש את שרלוט. לפני מותה, שרלוט מבקשת ממיקלה שתטפל בשלושת ילדיה - מת'יו, קולין ובריאן. בעקבות זאת, ד"ר קווין עוברת למגורי קבע בעיירה ומסתגלת לחיים החדשים כאם לשלושה ילדים. במהלך הסדרה נרקמת מערכת יחסים בינה לבין סאלי, עד שלבסוף אלה נישאים ונולדת להם בת. לאורך הסדרה, ד"ר קווין מנסה להסתגל לחיים בעיירה השונה מהסביבה המודרנית בה הייתה רגילה לחיות, ונחושה להוכיח לתושבי המקום, אשר אינם סבורים כי נשים יכולות לעסוק ברפואה, כי הם טועים ושאל להם להפלות נשים. במשך שש עונותיה הסדרה עסקה במגוון רחב מאוד של נושאים, כמו גזענות, התמודדות עם מחלה, אהבה, נישואין, מיניות, כסף ויחסים בין הורים לילדים. מלבד מיקלה הסדרה עוסקת בחייהם של הרבה אנשים. כבר בתחילת הסדרה, מת'יו קולין ובריאן נקשרים אל מיקלה מאוד, והצעירים אף קוראים לה אמא. הסדרה מלווה את שלושתם לאורך השנים. מת'יו עומד להתחתן עם אינגריד, שמתה מכלבת. הוא הופך להיות שריף, ובסוף הסדרה לומד להיות עורך דין. קולין עוזרת למיקלה במרפאה ומחליטה ללמוד להיות רופאה. בפרק הסיום של הסדרה היא מתחתנת עם בחיר ליבה, הרופא אנדרו (בסרט השני, מתגלה כי קולין זכתה ללמוד רפואה בהרווארד, כסוג של ניסיון של נשים להיות רופאות. היא זוכה בציונים הגבוהים ביותר מבין המסיימים). בריאן מגלה את אהבתו לכתיבה, ומסייע לדורותי ג'ניגנס, (אלמנה, שברחה מבעלה המכה, והוא מת משתיית יתר) לכתוב את העיתון של העיר. הסדרה עוקבת אחרי מספר רב של דמויות, כמו דורותי, "ענן רוקד" שהוא השאמאן של האינדיאנים המקומיים וחברו הטוב ביותר של סאלי, ג'ייק סליקר, ראש העיר, האנק לוסאון בעל הבר המקומי, לורן בריי, מנהל החנות הכלבו המקומית, רוברט אי, הנפח האפרו אמריקאי של העיירה, ואשתו גרייס, שפותחת מסעדה בעיר, הוראס, שעובד במשרד הטלגרף, ואשתו מויירה, יצאנית לשעבר. ג'יין סימור - ד"ר מיקלה קווין ג'ו לנדאו - ביירון סאלי צ'אד אלן - מת'יו קופר אריקה פלורס - קולין קופר (עד אמצע העונה השלישית) ג'סיקה באומן - קולין קופר קוק (החל מאמצע העונה השלישית) שון טובי - בריאן קופר אתר האינטרנט הרשמי של ד"ר קווין, רופאה במערב (באנגלית) "ד"ר קווין, רופאה במערב", במסד הנתונים הקולנועיים IMDb (באנגלית) "ד"ר קווין, רופאה במערב", באתר Rotten Tomatoes (באנגלית) "ד"ר קווין, רופאה במערב", באתר Metacritic (באנגלית) "ד"ר קווין, רופאה במערב", במסד הנתונים הקולנועיים KinoPoisk (ברוסית)